Diari Oficial de la Generalitat Valenciana


Sumari del DOGV 2727, del 12-04-1996 (1996/837894)

ORDRE de 3 d'abril de 1996, de la Conselleria de Treball i Afers Socials, per la qual es convoquen ajudes destinades a persones de la tercera edat per gaudir d'estades en residències de temps lliure dependents de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/04/03/(1)/dof/vci/html**

### Dades del document

Número de DOGV
:   2727

Data del DOGV
:   12-04-1996

Secció del DOGV
:   DISPOSICIONS GENERALS

Número del document
:   1996/837894


Data del document
:   03-04-1996

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

ORDRE de 3 d'abril de 1996, de la Conselleria de Treball i Afers Socials, per la qual es convoquen ajudes destinades a persones de la tercera edat per gaudir d'estades en residències de temps lliure dependents de la Generalitat Valenciana.   
La Conselleria de Treball i Afers Socials, en el marc de les seues competències, té com a un dels seus objectius primordials promocionar la qualitat de vida del col·lectiu integrat per persones de la tercera edat. Per a això, ha programat entre les seues actuacions un pla de vacances i salut, dirigit a aquest grup i que es concreta en diverses iniciatives que s'oferiran a aquests destinataris.  
Entre aquestes, es regula en aquesta ordre la convocatòria d'ajudes destinades a aquesta població i que tenen com a objectiu el gaudi d'una estada de set dies (6 nits) en la xarxa de residències de temps lliure dependents de la Generalitat Valenciana.  
D'aquesta manera, la Conselleria de Treball i Afers Socials ofereix les residències que es troben ubicades en Sant Joan (Alacant), el Puig (València) i El Pinar, al Grau de Castelló, (Castelló), perquè les persones integrants d'aquest sector de població que així ho desitgen puguen passar uns dies d'esbargiment en contacte amb la naturalesa.  
Les característiques d'aquestes residències, quant a capacitat, dotació de serveis, instal·lacions, accessibilitat i situació es consideren idònies per a la consecució dels objectius que té marcats aquesta conselleria i és per això que, fent ús de les atribucions que em confereix l'art. 35 de la Llei 5/1983, de 30 de desembre, del Govern Valencià i el Decret 262/1995, de 29 d'agost, del Govern Valencià, pel qual s'aprova el Reglament Orgànic i Funcional de la Conselleria de Treball i Afers Socials,  
ORDENE  
Article 1. Objecte  
1. Es convoquen ajudes destinades a persones que reunesquen els requisits establerts en l'article segon d'aquesta ordre, a fi de finançar, durant set dies (6 nits), part de la seua estada i manutenció, en qualsevol de les residències de temps lliure dependents de la Generalitat Valenciana i d'acord amb els períodes que s'estableixen, dins una primera fase, en l'annex II d'aquesta ordre.  
2. La Conselleria de Treball i Afers Socials subvencionarà el cost de l'estada i manutenció a què es refereix l'apartat primer anterior, d'acord amb els següents percentatges:  
- El 100% del cost de l'estada i manutenció, per a beneficiaris residents en la Comunitat Valenciana.  
- El 50% del cost de l'estada i manutenció, per a beneficiaris no residents en la Comunitat Valenciana.  
A l'efecte de la subvenció a què es refereix aquest article, el cost de l'estada i manutenció queda fixat en 11.489 PTA. per persona, IVA inclòs, d'acord amb els preus establerts en el Decret 39/1996, de 5 de març, i la compatibilitat de descomptes a què es refereix la disposició addicional segona d'aquesta ordre.  
Article 2. Beneficiaris  
1. Poden ser beneficiaris d'aquestes ajudes les persones que reunesquen els següents requisits:  
a) Haver complert 60 anys d'edat.  
b) Tenir acreditats durant 1995 ingressos inferiors a 877.800 PTA. per persona, en còmput anual, independentment del seu origen, quantitat equivalent al salari mínim interprofessional, aquestes dates.  
En el supòsit que els sol·licitants foren cònjuges o parella de fet, independentment que ambdós perceben ingressos, la renda per càpita haurà de ser inferior a l'esmentada quantitat.  
c) No patir trastorns mentals greus, ni malalties infecto-contagioses.  
d) Poder valdre's per si mateix o dur un acompanyant que l'assistesca. L'acompanyant no tindrà dret a subvenció si no reuneix els requisits d'aquest apartat, llevat dels supòsits dels apartats 2 i 3 d'aquest article.  
Aquests requisits s'hauran de complir abans de gaudir de l'estada.  
2. En el supòsit que els sol·licitants siguen cònjuges o parella de fet i un d'ells tinga una edat inferior a 60 anys, podrà concedir-se l'ajuda si reuneixen els altres requisits, amb la presentació prèvia del llibre de família, el certificat del registre d'unions de fet de la Generalitat Valenciana o un certificat de convivència expedit per l'ajuntament corresponent.  
3. També podran beneficiar-se d'aquestes ajudes aquelles persones que, encara que no complesquen el requisit de l'edat, estiguen afectats per alguna minusvàlua física o psíquica i convisquen o estiguen sota l'atenció de pares o tutors majors de 60 anys, sempre que siguen inclosos en la sol·licitud aquests i que s'allotgen en la mateixa habitació.  
En aquest supòsit, el requisit establert en la lletra b) s'entendrà complert si els ingressos obtinguts pels sol·licitants integrants de la unitat familiar subjectes a l'impost de la renda de les persones físiques, dividits pel nombre de membres, no supera aquesta quantitat.  
Article 3. Acreditació de requisits  
Els requisits exigits en l'article anterior seran acreditats a través de la següent documentació:  
- Fotocòpia compulsada del DNI.  
En el supòsit que la data de naixement o el lloc de residència no es corresponga amb l'edat real o amb la residència efectiva i que aquestes dades impedesquen que el seu titular puga sol·licitar aquestes ajudes, podrà acreditar-se aquest requisit mitjançant un certificat d'empadronament emès per l'ajuntament del municipi en què tinguen la residència els sol·licitants.  
- Fotocòpia compulsada de la última declaració de renda que siga exigible en el moment de presentar la sol·licitud. En el supòsit que aquesta declaració siga la de l'exercici de 1994, els ingressos establerts en l'art. 2.1.b es reduiran a la quantitat de 847.980 pessetes.  
- En el cas que les sol·licituds estiguen compreses en el supòsit en què no és exigible segons la normativa tributària la presentació de la declaració de renda, caldrà presentar, un certificat de l'òrgan administratiu del qual perceben la pensió de jubilació, viduïtat o incapacitat, etc., o la prestació per desocupació. Si tampoc no estigués comprés en cap d'aquests supòsits, caldrà aportar una declaració jurada dels ingressos obtinguts durant l'exercici de 1995.  
- En el supòsit de l'art. 2.3 caldrà aportar un certificat de l'òrgan competent on s'indique la condició de minusvàlid del fill o de la persona subjecta a tutela.  
Article 4. Incompatibilitat  
Sols es podrà concedir una única ajuda per persona durant l'any 1996 i quedarà desestimada la sol·licitud que incloga alguna persona que anteriorment se n'hagués beneficiat.  
Article 5  
Les ajudes que es regulen en aquesta ordre correran a càrrec del programa pressupostari 311.10, cap. IV, línia de subvenció 406/96, «Programa vacances-salut», dotada amb un pressupost global màxim de 75 milions de pessetes.  
Esgotats els fons destinats a aquestes ajudes, es farà pública aquesta circumstància a l'efecte de la seua desconvocatòria.  
Article 6. Sol·licituds i tramitació  
1. Les sol·licituds s'hauran d'ajustar al model que s'adjunta com a annex I d'aquesta ordre, s'hauran de presentar acompanyades de la documentació a què es refereix l'article tercer, en les direccions territorials de la Conselleria de Treball i Afers Socials d'Alacant, Castelló i València, sense perjudici del que disposa l'art. 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Les sol·licituds s'hauran de presentar en els següents terminis, segons el període/torn dels establerts en l'annex II d'aquesta ordre, en què es vulga gaudir de l'estada:  
- Fase 1: torns números 1 al 8, en el termini de 15 dies naturals, comptadors des de l'endemà de la data de publicació al DOGV d'aquesta disposició.  
- Fase 2: Torns números 9 al 17, fins el 31 d'agost de 1996.  
Els interessats hauran de formalitzar una única sol·licitud per persona, llevat del supòsit que foren cònjuges, parelles de fet o que estigueren compresos en el supòsit a què es refereix l'art. 2.3 d'aquesta ordre, i en aquest cas caldrà utilitzar una sola instància.  
Admesa la sol·licitud, serà instruït l'escaient expedient del qual es donarà trasllat a la comissió avaluadora determinada en l'article següent.  
2. Residències a què es poden sol·licitar l'estada:  
- Residència de Sant Joan, a Sant Joan (Alacant).  
- Residència El Pinar, al Grau de Castelló (Castelló).  
- Residència El Puig, al Puig, (València).  
Article 7. Comissió avaluadora  
A fi de valorar la documentació aportada i d'elevar l'escaient proposta de resolució, s'estableix una comissió avaluadora integrada per tres representants del Consell Valencià d'Acció Social designats pel seu president.  
Article 8  
En el supòsit que per a un període d'estades hi hagués més sol·licituds que places, hi tindran preferència els residents en la Comunitat Valenciana i, entre ells, aquells amb una renda per càpita inferior.  
Article 9  
El secretari general de la Conselleria de Treball i Afers Socials serà l'òrgan competent per concedir aquestes ajudes; el qual, després de la proposta elevada per la comissió avaluadora, dictarà la corresponent resolució, que serà notificada als interessats, que hauran d'acceptar la residència i el període assignat. Una còpia de la resolució serà tramesa a les distintes residències en què hauran de gaudir l'estada els sol·licitants.  
En el cas de beneficiaris no residents en la Comunitat Valenciana, aquests hauran d'ingressar l'import del cost de l'estada no subvencionat, segon el model d'ingrés de preus públics que s'adjuntarà en la notificació de la concessió.  
Una vegada efectuat l'ingrés, caldrà remetre la còpia rosa de l'esmentat model a la Conselleria de Treball i Afers Socials, document que justificarà l'acceptació de l'interessat.  
Article 10. Forma de pagament i justificació  
El pagament de les ajudes a què es refereix aquesta disposició s'efectuarà directament a les residències que se citen en l'apartat 2 de l'article 6, i amb la presentació prèvia per part de la direcció d'aquestes del certificat que s'adjunta com a annex III d'aquesta ordre, així com de les factures corresponents, segons el model oficial d'ingrés de preus públics. En el cas de la Residència El Puig, aquest certificat haurà de tenir el vist-i-plau de l'inspector de la Conselleria de Treball i Afers Socials destinat en aquesta.  
A l'efecte del lliurament d'ajudes corresponents a estades gaudides en les residències El Pinar i Sant Joan, s'hi seguirà el que disposa l'Ordre de 30 de juny de 1994, de la Conselleria d'Economia i Hisenda (DOGV núm. 2.314, de data 20.07.94).  
Article 11  
La concessió de l'ajuda es deixarà sense efecte en el supòsit que el beneficiari no es beneficie de l'estada per qualsevol motiu.  
En el supòsit que la Conselleria de Treball i Afers Socials, en les seues funcions de control de la subvenció concedida, comprove que no hi concorren els requisits per a la concessió, procedirà a la resolució de l'ajuda, la qual cosa requerirà l'obertura d'un expedient, del qual es donarà audiència als interessats. L'òrgan competent per declarar la resolució de l'ajuda serà el mateix que va dictar l'acte de concessió.  
DISPOSICIó ADDICIONAL PRIMERA  
S'autoritza el secretari general de la Conselleria de Treball i Afers Socials perquè dicte les oportunes en desplegament d'aquesta ordre.  
DISPOSICIó ADDICIONAL SEGONA  
A l'empara del que disposa l'art. 2.6 del Decret 39/1996, del Govern Valencià, pel qual es regulen els preus públics per a 1996 dels serveis oferts per les residències de temps lliure de la Comunitat Valenciana, els descomptes per persones majors de 60 anys i disminuïts físics, així com el de grups que ultrapassen les 25 places, seran compatibles, atesa la finalitat social del programa «Vacances i Salut».  
DISPOSICIó FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 3 d'abril de 1996  
El conseller de Treball i Afers Socials,  
JOSÉ SANMARTíN ESPLUGUES  
ANNEX I  
INSTàNCIA  
«VACANCES I SALUT»  
RESIDèNCIES DE TEMPS LLIURE  
Dades del sol·licitant  
Cognoms ... nom ...  
DNI ... Estat civil ... data de naixement ...  
Lloc de naixement ... província ...  
Domicili ... nº ... pis ... pta. ...  
Localitat ... província ...  
Codi postal ... tel. ... ...  
Residència sol·licitada (marcar de l'1 al 3 segons l'ordre de preferència)  
Torn núm. ... (indicar segons preferència)  
 ... ... ... ... ... ...   
 ... ... ... ... ... ...   
- El Puig (València) ...  
- San Juan (Alacant) ...  
- El Pinar (Castelló) ...  
Dades dels acompanyants  
Cognoms ... nom ...  
Data de naixement ... DNI ...  
Parentesc amb el sol·licitant ...  
 ...  
Cognoms ... nom ...  
Data de naixement ... DNI ...  
Parentesc amb el sol·licitant ... Minusvàlid sí/no ...  
(Ratlleu allò que no corresponga) ...  
 ...  
Documentació presentada  
... Fotocòpia DNI ...  
... Acreditació d'ingressos  
... Acreditació DOGV  
... Altres  
..., ... de ... de 1996  
Signat. ...  
En cas que calga, avisar a ...  
Cognoms ... nom ...  
Parentesc ... domicili ...  
Població ... província ... tel. ...  
Serà complimentat per l'administració ...  
Núm. sol·licitud ...  
Data ...  
Proposta de:  
... Estimar  
... Desestimar por: ...  
CONSELLERIA DE TREBALL I AFERS SOCIALS  
ANNEX II  
PROGRAMA: VACANCES I SALUT  
1ª Fase (5 maig a 30 juny)  
2ª Fase (29 setembre a 30 novembre)  
Núm. torn Dates Residències  
1 5 maig a l'11 maig El Puig  
2 12 maig al 18 maig Totes  
3 19 maig al 25 maig San Juan i El Puig  
4 26 maig a l'1 juny San Juan i El Puig  
5 2 juny al 8 juny San Juan  
6 9 juny al 15 juny San Juan  
7 10 juny al 22 juny San Juan  
8 23 juny al 30 juny San Juan  
9 29 setembre al 5 octubre Totes  
10 6 octubre al 12 octubre Totes  
11 13 octubre al 19 octubre Totes  
12 20 octubre al 26 octubre Totes  
13 27 octubre al 2 novembre Totes  
14 3 novembre al 9 novembre Totes  
15 10 novembre al 16 novembre Totes  
16 17 novembre al 23 novembre Totes  
17 24 novembre al 30 novembre Totes  
ANNEX III  
PROGRAMA «VACANCES I SALUT»  
Torn núm.  
Dates  
... en qualitat de ...,  
CERTIFIQUE que des del dia ..., al ..., de 1996, aquesta residència ha atès dins el torn núm. ... del programa «Vacances i salut», de la Conselleria de Treball i Afers Socials, les persones que s'indiquen tot seguit:  
Nom i cognoms DNI Quantia subvenció  
1. ... ... ...  
2. ... ... ...  
3. ... ... ...  
4. ... ... ...  
5. ... ... ...  
6. ... ... ...  
7. ... ... ...  
8. ... ... ...  
9. ... ... ...  
10. ... ... ...  
11. ... ... ...  
12. ... ... ...  
13. ... ... ...  
14. ... ... ...  
Total  
Vist i plau ..., ... de ... de 1996  
Signat ... Signat ...


Còpia Permalink ELI